คุณอยากรู้ว่ามีเลือดออกขณะมีเพศสัมพันธุ์มันเกิดจากสาเหตุอะไรคะ ทั้งๆที่ก่อนหน้านี้ก็เป็นประจำเดือนหายไปหลายอาทิตย์แล้ว แบบนี้อันตรายไหมคะ
สวัสดีค่ะ การมีเลือดออกขณะที่มีเพศสัมพันธ์ อาจเกิดจาก1. การมีเพศสัมพันธ์ที่รุนแรง ใช้ท่าทางพิศดาร หรือมีการใส่สิ่งของในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ โดยเลือดที่ออกมักมีปริมาณไม่มาก ไหลแบบซึมๆ และจะหยุดไหลได้เองภายในไม่กี่วัน2. มีการติดเชื้อในช่องคลอด แต่มักมีอาการแสบหรือคันช่องคลอด และมีตกขาวที่ผิดปกติร่วมด้วย3. มีมดลูกอักเสบ ซึ่งจะมีอาการปวดท้องน้อยและมีตกขาวที่ผิดปกติร่วม รวมถึงอาการเจ็บท้องน้อยขณะมีเพศสัมพันธ์4. มีติ่งเนื้อที่ปากมดลูก5. มะเร็งปากมดลูก มักมีอาการเลือดออกกะปริดกะปรอยในระหว่างรอบเดือนร่วมด้วยนอกจากนี้ หากอยู่ในช่วงที่ประจำเดือนควรจะมา และใน 1-2 วันต่อมา ได้มีเลือดออกมานาน 2-7 วัน เลือดดังกล่าวก็น่าจะเป็นประจำเดือนได้แต่หากไม่มีประจำเดือนมา และหลังจากนี้ หากยังคงมีเลือดออกทุกครั้งที่มีเพศสัมพันธ์ หรือเกิดอาการเลือดออกกะปริดกะปรอยมาอีกเรื่อยๆ หรือมีตกขาวปริมาณมาก มีกลิ่นเหม็น หรือมีปวดท้องน้อย ก็ควรไปพบสูติ-นรีแพทย์เพื่อตรวจค่ะ